Noverint universi presentes et futuri quod ego Petrus, comes Nivernensis, et ego Agnes comitissa, uxor ejusdem comitis, concessimus abbati Corbigniacensi et capitulo ejusdem ecclesie consuetudines illas habendas et tenendas libere et absolute sicuti in temporibus Guidonis predecessoris nostri, comitis Nivernensis, et aliorum comitum Nivernensium tenuerunt et habuerunt. Statuimus etiam quod nullum hominum ecclesie liberum vel alium qui in nostra custodia sunt vel in quibus ecclesia Corbigniacensis jus suum perdere possit, infra Moncellos vel infra aliquam villarum nostrarum non recepimus manendum. Hujus rei testes sunt hii: Stephanus Born., Petrus de Tusquino, Petrus de Corev., Bernardus de Lia, Bertrannus de Mothe. Quod ut ratum et firmum permaneat, presentem cartulam sigillorum nostrorum munimine roborari fecimus. Actum publice Virziliaci, anno incarnationis Verbi M.C.LXXXVIIº.